รัฐบาลไทย-ข่าวทำเนียบรัฐบาล-ผู้ว่าฯ นครพนม ขานรับนโยบาย มท 1. นำตรวจสถานบริการและสถานประกอบการคล้ายสถานบริการ พร้อมให้คำแนะนำแก่ผู้ประกอบการ กำชับเจ้าหน้าที่ปฏิบัติตามระเบียบข้อบังคับของกฎหมาย กวดขันป้องปราม
วันอังคารที่ 7 พฤศจิกายน 2566
07/11/2566
ผู้ว่าฯ นครพนม ขานรับนโยบาย มท 1. นําตรวจสถานบริการและสถานประกอบการคล้ายสถานบริการ พร้อมให้คําแนะนําแก่ผู้ประกอบการ กําชับเจ้าหน้าที่ปฏิบัติตามระเบียบข้อบังคับของกฎหมาย กวดขันป้องปราม
ผู้ว่าฯ นครพนม ขานรับนโยบาย มท 1. นําตรวจสถานบริการและสถานประกอบการคล้ายสถานบริการ พร้อมให้คําแนะนําแก่ผู้ประกอบการ กําชับเจ้าหน้าที่ปฏิบัติตามระเบียบข้อบังคับของกฎหมาย กวดขันป้องปรามสิ่งผิดกฎหมาย
วันนี้ (7 พ.ย. 66) นายวันชัย จันทร์พร ผู้ว่าราชการจังหวัดนครพนม เปิดเผยว่า จังหวัดนครพนมได้บูรณาการหน่วยงานความมั่นคงในพื้นที่ นํากําลังร่วมกันปฏิบัติการจัดระเบียบสังคมและปราบปรามผู้มีอิทธิพล เพื่อดําเนินการให้เป็นไปตามนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในการป้องกันรักษาความสงบเรียบร้อยและปราบปรามผู้มีอิทธิพล โดยให้จังหวัดร่วมกันจัดตั้งกลไกการดําเนินงาน และจัดตั้งชุดปฏิบัติการเฉพาะกิจในระดับจังหวัดและระดับอําเภอ บูรณาการกําลังกับหน่วยงานที่เกี่ยวข้อง ในการดําเนินการติดตาม สอบสวน จับกุม และดําเนินการทางกฎหมายต่อผู้กระทําความผิด ตามนโยบายการจัดระเบียบสังคมและปราบปรามผู้มีอิทธิพล ซึ่งเมื่อคืนที่ผ่านมา (6 พ.ย. 66) ได้ดําเนินการตรวจสถานบริการและสถานประกอบการคล้ายสถานบริการ พร้อมให้คําแนะนําแก่ผู้ประกอบการ กําชับให้ปฏิบัติตามระเบียบข้อบังคับของกฎหมาย กวดขันป้องปรามปัญหายาเสพติดและอบายมุขอื่น ๆ
นายวันชัย จันทร์พร ผู้ว่าราชการจังหวัดนครพนม กล่าวว่า การปฏิบัติการในครั้งนี้เป็นไปตามนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย รวมถึงข้อสั่งการของนายสุทธิพงษ์ จุลเจริญ ปลัดกระทรวงมหาดไทย ที่ได้กําชับให้ทุกจังหวัดจัดระเบียบสังคมเพื่อเสริมสร้างความผาสุกในสังคมไทย พี่น้องประชาชนสามารถดําเนินชีวิตได้อย่างเป็นปกติสุข โดยได้ดําเนินการตรวจสถานบริการ และสถานประกอบการคล้ายสถานบริการในพื้นที่ อําเภอเมืองนครพนม รวมทั้งสิ้น 13 แห่ง ประกอบด้วย 1) ร้านเซฟเฮาส์ 2) ร้านหอนาฬิกา 3) ร้านโรงลาบนคร 4) ร้านนั่งเล่น 5) ร้านเปรมนคร 6) ร้านริญระรวย 7) ร้าน Home 108 8) ร้านเตี๋ยวเต็มโต๊ะ 9) ร้านวินวาไรตี้ 10) ร้านปาร์ตี้เฮาส์ 11) ร้านตะวันนา 12) ร้าน AEC 13) ร้านซินยอร์ ซึ่งได้เน้นย้ําให้ผู้ประกอบการปฏิบัติตามกฎหมาย มีความรับผิดชอบต่อสังคม ไม่สร้างความเดือดร้อนแก่ประชาชนที่อยู่อาศัยในพื้นที่ โดยประกอบธุรกิจให้อยู่ภายใต้กรอบของกฎหมาย ไม่ฝ่าฝืนคําสั่ง คสช. ที่ 22/2558 และคําสั่ง คสช. ที่ 46/2559 การปฏิบัติได้ตรวจบัตรประจําตัวประชาชน สิ่งผิดกฎหมายอื่น ๆ และได้กําชับผู้ประกอบการให้ปฏิบัติตามกฎหมายที่เกี่ยวข้องอย่างเคร่งครัด ผลการตรวจฯ ไม่พบผู้กระทําความผิด ไม่มีผู้เข้าใช้บริการอายุต่ํากว่า 20 ปีเข้าใช้บริการ ผลการปฏิบัติเป็นไปด้วยความเรียบร้อย และผู้ประกอบการทุกแห่งให้ความร่วมมือในการดําเนินการเป็นอย่างดี
"ขอเน้นย้ําไปยังเจ้าหน้าที่ฝ่ายปกครองให้บูรณาการหน่วยงานความมั่นคง หมั่นลงพื้นที่ตรวจตราสถานบริการอย่างสม่ําเสมอ เพื่อย้ําเตือนให้ผู้ประกอบการได้ปฏิบัติตามกฎหมายอย่างเคร่งครัด ทั้งการเปิดปิดสถานบริการตามเวลา การตรวจตราการพกพาอาวุธปืน การป้องกันและปราบปรามยาเสพติด การจําหน่ายสุราสิ่งผิดกฎหมาย เพื่อรักษาความสงบเรียบร้อยให้กับสังคม และหากทราบเบาะแสหรือพบเห็นเหตุอันจะนําไปสู่การฝ่าฝืนกฎหมาย เจ้าหน้าที่ทุกส่วนจะต้องเข้าดําเนินการโดยทันที ทั้งนี้ ขอฝากประชาสัมพันธ์ไปยังพี่น้องประชาชน หากมีเบาะแสการกระทําผิดกฎหมายหรือได้รับความเดือดร้อนทุกเรื่อง สามารถแจ้งมายังผู้ใหญ่บ้าน กํานัน ปลัดอําเภอ นายอําเภอในพื้นที่ หรือศูนย์ดํารงธรรม กระทรวงมหาดไทย สายด่วน 1567 ตลอด 24 ชั่วโมง" นายวันชัยฯ กล่าวเพิ่มเติม